Vi hadde et flott opphold i denne leiligheten, med 3 soverom og bad/vaskerom/toalett nede og stue og kjøkken i etasjen over. Leiligheten hadde en veldig god atmosfære og var flott innredet med både kunst og stilig design. Vi var 3/4 personer, og det var passelig antall. Det var rent og ryddig, og leiligheten var godt utstyrt med det man trenger til matlaging osv. Det var satt av skapplass til klær på soverommet, og det var god plass til å lagre koffertene under trappa inne.
Beliggenheten synes vi var fantastisk med kort vei til både butikker, bakerier, kafeer, en spennende klesbutikk, vinmonopol, Bislett Stadion, parker, St.Hanshaugen, og ca. 10-15 minutter spasertur til Bogstadveien. Det var også enkelt å ta flybussen til et busstopp 5min gåavstand (med tung bagasje) fra leiligheten.
Malin svarte alltid raskt og hjelpsomt på henvendelser, og vi kan absolutt tenke oss å leie her igjen ved en senere anledning.
Det er ikke heis i den gamle bygården, så vær forberedt på å bære koffertene opp noen trappetrinn.
Det var første gang vi leide via Airbnb, og jeg må si jeg ble veldig positivt overrasket. Mye hyggeligere å bo i en leilighet enn på et hotell, iallfall når det blir over så mange dager.
Jeg må også legge til at det var en hyggelig, liten balkong med utgang fra stua, og der var det fint å sitte i det fine været.